CELEX: 62012CA0583
Language: fi
Date: 2014-04-09 00:00:00
Title: Asia C-583/12: Unionin tuomioistuimen tuomio (toinen jaosto) 9.4.2014 (Riigikohusin (Viro) esittämä ennakkoratkaisupyyntö) – Sintax Trading OÜ v. Maksu- ja Tolliamet (Ennakkoratkaisupyyntö — Asetus (EY) N:o 1383/2003 — Toimenpiteet väärennettyjen ja laittomasti valmistettujen tavaroiden markkinoille saattamisen estämiseksi — 13 artiklan 1 kohta — Tulliviranomaisten toimivalta todeta teollis- ja tekijänoikeuksien loukkaaminen)

10.6.2014   
            
            
               FI
            
            
               Euroopan unionin virallinen lehti
            
            
               C 175/9
            
         Unionin tuomioistuimen tuomio (toinen jaosto) 9.4.2014 (Riigikohusin (Viro) esittämä ennakkoratkaisupyyntö) – Sintax Trading OÜ v. Maksu- ja Tolliamet
   (Asia C-583/12) (1)
   
   ((Ennakkoratkaisupyyntö - Asetus (EY) N:o 1383/2003 - Toimenpiteet väärennettyjen ja laittomasti valmistettujen tavaroiden markkinoille saattamisen estämiseksi - 13 artiklan 1 kohta - Tulliviranomaisten toimivalta todeta teollis- ja tekijänoikeuksien loukkaaminen))
   2014/C 175/10
   Oikeudenkäyntikieli: viro
   
      Ennakkoratkaisua pyytänyt tuomioistuin
   
   Riigikohus
   
      Pääasian asianosaiset
   
   
      Kantaja: Sintax Trading OÜ
   
      Vastaaja: Maksu- ja Tolliamet
   
      Oikeudenkäynnin kohde
   
   Ennakkoratkaisupyyntö – Riigikohus – Tulliviranomaisten toimenpiteistä epäiltäessä tavaroiden loukkaavan tiettyjä teollis- ja tekijänoikeuksia sekä tiettyjä teollis- ja tekijänoikeuksia loukkaavien tavaroiden suhteen toteutettavista toimenpiteistä 22.7.2003 annetun neuvoston asetuksen (EY) N:o 1383/2003 (EUVL L 196, s. 7) 13 artiklan 1 kohdan, 17 artiklan ja johdanto-osan ensimmäisen, toisen ja kolmannen perustelukappaleen tulkinta – Toimenpiteet väärennettyjen ja laittomasti valmistettujen tavaroiden liikkeeseen saattamisen estämiseksi – Teollis- ja tekijänoikeuden loukkauksen määrittämistä koskeva menettely – Tulliviranomaisten toimivalta todeta teollis- tai tekijänoikeuden loukkaaminen – Tulliviranomaisten oikeus aloittaa viran puolesta menettely, jossa määritetään, onko kyse teollis- tai tekijänoikeuden loukkaamisesta, ilman että oikeuden haltijan olisi tarvinnut aloittaa kyseistä menettelyä
   
      Tuomiolauselma
   
   Tulliviranomaisten toimenpiteistä epäiltäessä tavaroiden loukkaavan tiettyjä teollis- ja tekijänoikeuksia sekä tiettyjä teollis- ja tekijänoikeuksia loukkaavien tavaroiden suhteen toteutettavista toimenpiteistä 22.7.2003 annetun neuvoston asetuksen (EY) N:o 1383/2003 13 artiklan 1 kohtaa on tulkittava siten, ettei se ole esteenä sille, että tulliviranomaiset aloittavat ja suorittavat itse tässä säännöksessä tarkoitetun menettelyn silloin, kun teollis- tai tekijänoikeuden haltija ei ole tehnyt minkäänlaista aloitetta, sikäli kuin näiden viranomaisten asiassa tekemiin päätöksiin voidaan hakea muutosta yksityisten unionin oikeuteen ja erityisesti kyseiseen asetukseen perustuvien oikeuksien turvaamiseksi.
   
      (1)  EUVL C 55, 23.2.2013.